Els temps i els dies: Abocats al precipici.\n“El divorcio sin traumas y con facturas ligeras es una quimera y un engaño.” Lluís Bassets, Convocatoria a los héroes\nAquesta vegada desinflar el soufflé no serà tan fàcil, potser ni possible. Malgrat que la portada de La Vanguardia d’ahir ja indicava pistes del que vol l’empresariat i que la majoria de opinadors assenyats comença a matisar la situació, la febrada no remetrà tant fàcilment, si és que arriba a remetre del tot. L’estimulació ve de lluny i s’ha intensificat molt, l’excitació ja és massa gran. Molta gent, fastiguejada, ha optat per deixar-se anar farta. El temps dels raonaments i de la paciència s’ha exhaurit segurament sense fer massa esforços per perllongar-lo. El conte d’en Pere i el llop, utilitzat de forma oportunista ad nauseam per alguns, s’ha acomplert.\nAra, des de la resta d’Espanya s’alcen algunes veus estupefactes dient que calen sortides. Ara rai, potser ja han fet tard! A Catalunya, amb tota mena d’ingenuïtats i d’infantilismes, es dóna per fer que tot és possible, fins i tot que el Barça continuï jugant a la Lliga de futbol espanyola. Algunes veus d’arrauxat etnicisme són preocupants i portadores de malsons.\nÉs el resultat de tot el que hem sembrat. De la cultura de la frivolitat política, de la pobresa de la consciència cívica a la que no s’ha format en la complexitat del món d’avui, de la cridòria i la superficialitat dels debats i les alternatives, d’haver perdut la consciència dels temps i dels obstacles, ho vull ja! Joves generacions, i d’altres que no ho són tant, que sols han viscut en democràcia, marxen desinhibides, diuen, sense complexes del passat, cap endavant, cap una delitosa meta i no es pregunten gaire si hi ha dificultats per arribar-hi. Voluntarisme i simplisme a cabassos.\nTothom diu que els socialistes estan descol·locats. Clar, es queden aferrats a la seva vella bandera federal que ara no els compra ningú, ni aquí ni allà. Ja fa temps que s’han convertit en una nosa per tota mena de nacionalistes pels qui són una alternativa racional. Ah!, però és tan difícil i, a més, tan costós, anar contracorrent i fer-ho bé. Alguns tenen la temptació d’abandonar-la, altres tenen la temptació d’arreplegar-s’hi per defensar-la fins el final, molts no saben com sortir del carreró en que estan aculats.\nDeia Pere Navarro a la darrera reunió del Comitè Federal (sic) del PSOE, el passat dia 9 de setembre a Madrid: “Compañeras y compañeros, o España reconoce sin ambages la diversidad de pueblos que la integran, o las tensiones identitarias se harán insoportables. O nuestras instituciones comunes se impregnan de espíritu federal, o la deslealtad mutua entre el Gobierno de Cataluña y el Gobierno de España se harán insostenibles. Dejadme que lo diga más contundentemente: España será federal o corre el riesgo de disgregarse. Será federal o no será.” Molts aquí volen que no sigui, molts allà no la volen federal. Què esdevindrà dels que vivim a la pell de brau?


Mike Tyson - Viquipèdia, l'enciclopèdia lliure\nMichael Gerard "Mike" Tyson (Nova York, 30 de juny de 1966) és un boxejador estatunidenc retirat. Va guanyar dos cops el títol mundial dels pesos pesants en la dècada dels 80 i és el boxejador més jove de la història en aconseguir un títol mundial dels pesos pesants quan el 22 novembre de 1986 va guanyar el títol de la WBC davant Trevor Berbick, amb tan sols 20 anys. Més tard aconseguiria unificar totes les corones davant els campions James Smith (WBA) i Tony Tucker (IBF) fins que va ser derrotat, després de diverses defenses, per James "Buster" Douglas el 1990.\n30 juny 1966 (54 anys)\n28 juny 1997 Evander Holyfield vs. Mike Tyson II (en)\n20 maig 1986 Mike Tyson vs. Mitch Green (en)\n(2012) WWE Hall of Fame\n(2011) Saló Internacional de la Fama de Boxa\nEl 1991 Tyson va ser empresonat durant quatre anys, i no tornà al ring fins al 1995. Va tornar a guanyar el títol mundial però el va perdre davant Evander Holyfield. El 1997, en la revenja davant Holyfield va ser desqualificat per mossegar l'orella dreta d'Evander després que l'àrbitre li hagués advertit que el desqualificaria, instants després que arrenqués un tros de l'orella dreta del seu oponent. Als 35 anys va tornar a lluitar pel títol mundial davant Lennox Lewis però va tornar a caure derrotat, i acabà retirant-se tres anys després. L'any 2003 Tyson es va declarar en fallida després d'haver cobrat 30 milions de dòlars en algunes de les seves baralles i al voltant de 300 milions de dòlars en el conjunt de la seva carrera.\nEn el seu moment, fou el campió del món indiscutible dels pesos pesants, i continua sent l'home més jove en guanyar els tres títols mundials de pes pesant, en les versions CMB, AMB i FIB.\nTyson ha estat legalment casat tres vegades i ha tingut 7 fills (inclosa la ja difunta Exodus) amb diferents dones.\nEl seu primer matrimoni va ser amb l'actriu Robin Givens i va durar des del 7 de febrer de 1988 fins al 14 de febrer de 1989. Givens és coneguda pel seu treball a la sèrie "Head of the class", coneguda en castellà com "Los primeros de la clase". Aquest matrimoni fou especialment problemàtic per les seves denúncies de violència i inestabilitat mental per part de Tyson.\nEl seu segon matrimoni va ser amb Monica Turner des del 19 d'abril de 1997 fins al 14 de gener de 2003 i van tenir dos fills: Rayna i Amir.\nEl 25 de maig de 2009, la filla de 4 anys de Tyson, Exodus, fou trobada pel seu germà de 7 anys, Miguel, inconscient i enredada amb una corda que penjava d'una cinta de córrer i fou ingressada en estat crític al St. Joseph's Hospital and Medical Center on va morir l'endemà. Deu dies després, Tyson es va casar per tercera vegada amb Lakiha Spicer, de 32 anys. Amb Spicer va tenir la seva filla Milan. Els seus altres fills són Mikey (1990), Miguel (2002) i D'Amato (1990).\nEl maig de 2010, Tyson va declarar haver-se fet vegà.\nA Wikimedia Commons hi ha contingut multimèdia relatiu a: Mike Tyson\n↑ «Awesome Tyson captivates audience at interview». usatoday.com.(anglès)\nObtingut de «https://ca.wikipedia.org/w/index.php?title=Mike_Tyson&oldid=26645296»\nDarrera modificació: 15 març 2021 a les 12:23\nLa pàgina va ser modificada per darrera vegada el 15 març 2021 a les 12:23.


Aquesta foto va ser realitada en data 11-7-20011, a "Cala Viola de Ponent". Lloc característic de Menorca, on predomina el color de les postes de sol.\nAquesta foto va ser realitada en data 13-9-20011, a un Lloc característic de Menorca. El vaixel es d'un multimillonari on sa podia aprecià el seu nom i tots el bordetjats d'or. No en feien enveja!.


Transparència en materies d'urbanisme, obres públiques i medi ambient — Portal de Transparència\nSou a: Inici Indicadors ITA 2014 Transparència en materies d'urbanisme, obres públiques i medi ambient\nTransparència en materies d'urbanisme, obres públiques i medi ambient\nEs publiquen els estudis d'impacte ambiental, paisatgístics i avaluacions del risc relatius a elements mediambientals (si no han realitzat aquests estudis, s'indicarà expressament en la web).\nEs publica informació precisa de la normativa vigent en matèria de gestió urbanística de l'Ajuntament (mitjançant un enllaç directe i específic a la web).\nEs publiquen els projectes, els plecs i els criteris de licitació de les obres públiques (mitjançant un enllaç directe i específic a la web).\nPerfil del contractant Ajuntament de Rubí\nPerfil del contractant Promocions Urbanes de Rubí\nEs publiquen les modificacions, reformats i complementaris dels projectes de les obres més importants (mitjançant un enllaç directe i específic a la web) (si no n'hi ha hagut, s'indicarà expressament en la web).\nEs publica el llistat d'empreses que han concorregut a la licitació de les obres públiques (mitjançant un enllaç directe i específic a la web).\nEs publica el nom de les empreses que han realitzat les obres públiques més importants (mitjançant un enllaç directe i específic a la web).\nS'aporta informació precisa sobre cadascuna de les obres més importants d'infraestructura que estan en curs (Objectius de l'obra i responsable municipal; contractista/es responsable/s; import pressupostat; període d'execució) (mitjançant un enllaç directe i específic a la web).\nEs difon periòdicament (almenys semestral) informació sobre les obres d'infraestructura realitzades, i/o les aprovades pendents d'execució (informes, comunicats, notes de premsa, etc.) (mitjançant un enllaç directe i específic a la web). Es publiquen els següents indicadors:\nProporció d'ingressos de l'Urbanisme: Ingressos derivats de l'urbanisme / Ingressos totals. (s'indicaran a la web els conceptes inclosos com a Ingressos urbanístics: Llicències urbanístiques, IBI, ICIO, aprofitament urbanístic, alienació de terrenys, etc.).


El Departament d’Educació ha publicat les dates per realitzar les preinscripcions per al curs 2021-22:\nA l’aplicació del Departament, podreu trobar : ENLLAÇ INFANTIL 0-3 ENLLAÇ INFANTIL 3-6 ENLLAÇ PRIMÀRIA ENLLAÇ SECUNDÀRIA per realitzar la preinscripció de manera telemàtica i tota la informació necessària per fer-ho.\nLa preinscripció només l'ha de fer l'alumnat que canviï de centre, o que passi de Llar-2 a P-3. La resta NO CAL.\nNo existeix la possibilitat de fer la inscripció presencialment. Per tant, no cal portar cap documentació a l’escola.\nOpció 1: SOL·LICITUD ELECTRÒNICA.\nÉs necessària la identificació digital: idCat Mòbil, [email protected], T-CAT o DNI electrònic. Si accediu a l'adreça https://idcatmovil.seu.cat/ trobareu les instruccions per fer la sol·licitud, pas a pas.\nEn aquest cas haureu d'introduir el número d'identificació de l'alumne -IDALU- del vostre fill que us el proporcionarà l'escola on està actualment matriculat. Si no el sabeu podeu accedir aquí , per aconseguir-lo. Sortiran ja totes les dades del vostre fill/a i només he de comprovar que són correctes. NO és necessari adjuntar cap documentació ja que l'Administració s'encarrega de validar totes les dades entre totes les administracions.\nOpció 2: SOL·LICITUD EN SUPORT INFORMÀTIC (si no tens identificació digital)\nEn aquest cas haureu d'introduir el número d'identificació de l'alumne -IDALU- del vostre fill que us el proporcionarà l'escola on està actualment matriculat. Si no el sabeu podeu accedir aquí , per aconseguir-lo. Caldrà omplir el formulari amb totes les dades que us demanen i adjuntar escanejat la documentació d'identificació i filiació (DNI, Llibre de familia...) juntament amb la que al·legueu a efectes de barems (Família nombrosa, lloc de treball...)\nCom veieu, aquest any NO és necessari passar per l'escola per tramitar la preinscripció ni portar la docmentació en paper. Però per a qualsevol dubte o aclariment no dubteu a trucar-nos al departament d'admissions.\nAtenció Famílies Admissions


La Vila és el periòdic gratuït de Cambrils, Salou i Vila-seca, amb dotze anys de trajectòria professional. Un rotatiu de l'empresa Edicions i Comunicació Costa Daurada S.L. que aposta pel periodisme local, social i de proximitat. La Vila és un dels mitjans escrits de la Costa Daurada Central més populars i que, en aquests moments, es troba plenament consolidat, atesa la seva credibilitat i la seva permanència.\nEs tracta d'un mitjà en format tabloide d'edició quinzenal, amb una tirada d'entre 13.000 i 16.000 exemplars mensuals, en funció de la temporada, i una audiència de 28.000 lectors. En aquest sentit, cal destacar, l'augment progressiu d'audiència durant la temporada turística ja que essent conscients de la realitat social de la nostra àrea d'influència, durant els mesos d'estiu molts dels nostres reportatges són articulats en castellà, conseqüència que ens permet captar l'atenció, especialment, del turista de segona residència. Un turista que agafa La Vila per assabentar-se d'allò que esdevé a la seva població d'estiueig. Podeu accedir a l'hemeroteca per conèixer de primera mà l'estructura, disseny, maquetació i contungut de La Vila.\nLa Vila ha renovat completament al 2014 la seva edició digital, lavila.cat, per tal d'oferir una eina innovadora, tant estètica com informativament, i alhora integrar les funcions de les xarxes socials, potenciar el fluxe de notícies i obrir una finestra a noves plataformes i formats. Es tracta d'un portal informatiu i participatiu que permet seguir l'actualitat diària de Cambrils, Salou i Vila-seca, així com consultar l'hemeroteca de les edicions publicades en paper. Pel que fa a les xarxes socials, La Vila gaudeix d'una destacada presència als principals mitjans, Facebook i Twitter, amb una audiència que supera els 5.500 seguidors i un creixement sostingut d'usuaris que multiplica la petjada digital de La Vila i permet arribar a un nou ventall de lectors.


Andrés Piles-Salvador Tuset presenta els seus esbossos de les Falles 2014 - Hablemos de Fallas\nEn la nit del divendres 15 de novembre presentarem els esbossos de les nostres falles. L’acte començà en una veu en off i després Rocío va presentar l’acte cridant a les nostres màximes representants i als nostres presidents.\nA continuació de presentar als artistes posaren un video en imatges dels nostres artistes i a continuació Laura Martínez i Juan Arroyo destaparem un ninot de la seua falla infantil, ‘Batalla campal en l’era medieval’, de l’artista Álvaro Guija, que planta per primera vegada en la comissió.\nDesprés va ser el torn d’Ana Grau i de Manolo Balaguer que descobriren la maqueta de la falla gran, ‘A lo bestia’, en la que serà la quarta falla de l’artista Toni Fornes. Per últim, els artistes explicaren un poc com seran les nostres falles i a continuació s’obrí un torn de preguntes de la comissió.\nCategorías:\tAntonio Fornes Quijano\t/ Sin respuestas / por hablemosdefallas 16/11/2013


França admet contactes amb Gaddafi perquè deixi el poder\nLA GUERRA A LÍBIA\nL'Assemblea Nacional accepta prolongar la intervenció militar\nEl ministre d'Exteriors francès, Alain Juppé, va dir ahir que "cal parlar" amb els emissaris de Gaddafi que contacten amb París. Segons aquests interlocutors, el dictador estaria "a punt de marxar".\nMARIONA FERRER I FORNELLS Barcelona. Actualitzada el 13/07/2011 00:00\n260x366 França admet contactes amb Gaddafi perquè deixi el poder / AMMAR AWAD / REUTERS França admet contactes amb Gaddafi perquè deixi el poder / AMMAR AWAD / REUTERS\nDesprés de quatre mesos d'intervenció estrangera a Líbia, el primer ministre francès, François Fillon, considera ara que una solució política "comença a prendre forma" i que l'alternativa al president libi, Muammar al-Gaddafi, està "molt a prop". Ho va afirmar ahir en el moment en què l'Assemblea Nacional francesa havia d'acordar allargar la guerra al país. Una decisió que va tirar endavant sense inconvenients però que va plantejar de nou el debat sobre el cost i els limitats avenços de la intervenció de l'OTAN a Líbia.\n"Els emissaris ens diuen que Gaddafi està a punt de marxar, cal que hi parlem", argumentava el ministre d'Exteriors francès, Alain Juppé, després de l'anunci dilluns del fill del dictador, Saïf al-Islam, que França està negociant directament amb el líder libi. Tot i això, Juppé va voler desmentir les paraules de Saïf i va al·legar que les negociacions encara no són definitives i que no són amb l'Aliança Atlàntica.\n"Tothom està en contacte amb tothom. El règim libi envia missatges a tot arreu, a Turquia, Nova York, París", va dir Juppé a la ràdio estatal francesa tirant pilotes fora. Tot i això, França es pren seriosament el to dels emissaris, que segons fonts anònimes de Reuters serien persones properes a Gaddafi que estan en contacte amb intermediaris que parlen directament amb el president gal, Nicolas Sarkozy.\nSarkozy vol acabar amb Líbia\nEls analistes consideren que fer fora Gaddafi del país no serà tan fàcil, malgrat que la Unió Africana -l'òrgan que té més contactes amb el règim- estigui d'acord a donar-li asil i obviar l'ordre d'arrest internacional de l'Haia. Quatre mesos després del conflicte, Sarkozy -que va posar-se al capdavant de l'inici de la intervenció i el reconeixement del govern rebel- ara té pressa per acabar amb una guerra per por que li passi factura en les presidencials del 2012. Segons el diari The Guardian , el president francès havia pressionat l'estat major perquè la intervenció acabés abans de la festa nacional del 14 de juliol.\nMentrestant, la situació a Líbia segueix estancada. L'anunci rebel del "millor avenç" en setmanes després de conquerir una petita població a 90 km de Trípoli gràcies a les municions i l'armament enviats per França només ha estat un miratge. Les tropes gaddafistes continuen pressionant a prop de Misurata. Tot i això, el govern rebel va prometre ahir que tindrien Trípoli a l'agost, abans del Ramadà.


ILLA SONORA: PUJÀ FASUÀ - Discografia\n...Vaja any que duim, no? No sé què dimonis pot haver passat perquè aquest 2011 estigui carregat de tan BONS llençaments de grups illencs. Segur que, en acabar l'any, farem un bon recompte d'àlbums, i també, ben segur, ens enrecordarem de Pujà Fasuà, un quartet manacorí que després d'un parell d'anys d'activitat debuta enguany amb un fantàstic disc homònim. La seva música ha sonat bastant tant a "Fang i Distorsió" i "Illa Sonora", així que igual ja heu tingut l'oportunitat d'escoltar-los.\nDarrera aquest disc s'amaguen quatre músics joves però d'un talent inqüestionable: Carles (guitarra, veu), Natàlia (guitarra), Jorra (baix; durant un breu període de temps membre de The Ugly Bitches) i Guillem (bateria). Es tracta d'un grup que, essencialment, practica un tipus de Rock alternatiu clarament influenciat pel Grunge de la primera meitat dels anys 90, amb els Smashing Pumpkins o Nirvana com a clars referents... però clar, és que també et poden reivindicar a David Bowie o Standstill, així que parlem d'una música variada, intensa, convincent i, molt important, natural.\nEl disc "Pujà Fasuà" (2011) arriba de mans d'en Jorra. Donau-li una oportunitat a aquest treball perquè feia anys que no sentia un disc tan complet dins de l'escena del Indie-Rock illenc. I com a 'extra' per tota aquella gent que els descobreixi, he adjuntat la seva demo del 2009, enregistrada als estudis de Can Recó i a on hi podem trobar autèntiques perles que no apareixen al disc, destacant una versió més primitiva de "Anestesia" un dels seus himnes i una de les cançons més emocionats que he pogut sentir en la nostra llengua aquests darrers anys.\nPujà Fasuà - "Demo" (2009)\nPujà Fasuà - "Pujà Fasuà" (2011)\nPublicado por Illa Sonora en 5:51\nEtiquetas: En català, Grunge, Indie-Rock, Rock, Rock Alternatiu


Masllorenç | enciclopèdia.cat\nEl poble de Masllorenç\n"Plaça de l’om” de Masarbonès, barri de Masllorenç, al Baix Penedès\n© M. Albaladejo i J. Palasí\nMunicipi del Baix Penedès, al límit amb la comarca de l’Alt Camp, accidentat pels contraforts S del Montmell.\nLimita a l’E amb la Bisbal del Penedès, al SE amb Albinyana i al S amb Bonastre. El seu territori és accidentat lleugerament pels darrers contraforts meridionals de la serra del Montmell, amb una altitud mitjana entre 270 i 280 m (cap a llevant trobem els màxims valors, al voltant de 360 m cap a la Font d’en Talló). A les terres incultes hi ha un predomini de garriga sobre el bosc.\nEl terme comprèn el poble de Masllorenç, cap de municipi, l’agregat de Masarbonès i la urbanització de la Font d’en Talló. Les comunicacions se centren en diverses carreteres locals que enllacen el nuclis de població amb la carretera C-51 de Valls al Vendrell, i també amb els termes de Montferri, Salomó, Bonastre i la Joncosa del Montmell.\nEl 1553 la població ( masllorençans) tenia solament 7 focs. El 1708 hi havia 44 h, xifra que es mantenia en el recompte del 1719. El 1787, segons el cens de Floridablanca, tenia 313 h, el 1830 448 h i 522 h el 1842; a partir d’aquest moment les seves dades apareixen conjuntament amb les del seu agregat Masarbonès. El 1857 tenien 902 h, que davallaren a 828 el 1877 i assoliren el punt més alt el 1881 amb 956 h. A partir d’aquesta data la caiguda, refermada per la crisi de la fil·loxera, fou constant: 911 h el 1900, 827 el 1920, 686 el 1940, 462 el 1970, 418 el 1981 i 376 el 1991. Vers la darreria dels anys noranta s’apreciava una lleugera remuntada, amb 429 h el 2001. L’any 2005 s’arribà a 463 h.\nLa base econòmica tradicional del terme ha estat l’agricultura, dedicada bàsicament al secà. Les terres són pobres, i abans de les gelades del 1956 els conreus principals eren el garrofer i l’olivera, amb una extensió similar. Els garrofers quedaren molt perjudicats i el 1985, després d’una nova gelada, gairebé van desaparèixer. Les oliveres van retrocedir als llocs de difícil conreu, cosa que va fer augmentar la superfície de les terres incultes i va motivar que un tercer conreu, l’ametller –molt apropiat als sobris terrenys del municipi– passés a ocupar extensions més àmplies. La vinya ha anat adquirint importància i ha esdevingut el conreu principal del municipi, seguit de l’olivera i l’ametller. Hom troba algunes explotacions ramaderes (aviram, oví), tot i que la seva presència no és gaire rellevant. En els darrers anys s’ha produït un augment en la mitjana d’edat dels pagesos del municipi i molts joves han deixat aquest tipus d’activitat (per anar a treballar sovint fora del municipi, en altres sectors), de manera que l’agricultura es practica en bona part com a activitat complementària.Ha tingut certa incidència la indústria del moble i, més tardanament, d’altres sectors, com el tèxtil i el del metall. També s’ha desenvolupat al terme la funció de lloc de segona residència i estiueig, especialment al sector de Masarbonès.\nEl poble de Masllorenç (418 h el 2006) és situat a 304 m d’altitud al sector de ponent del terme. És format per un agrupament de cases al voltant de l’església parroquial de Sant Ramon de Masllorenç. El carrer de l’Església comunica per les voltes antigues dites de Cal Baró amb el carrer de la Vall, probable referència a un circuit de muralles. L’actual parròquia, neoclàssica, es bastí el 1774 damunt una capella anterior dedicada també a sant Ramon de Penyafort; es reféu el 1854. és un edifici de creu llatina, amb voltes de llunetes i cúpula. El campanar, del 1855, és format per una esvelta torre de base quadrangular i dues torres vuitavades coronada per un característic àngel que actua de penell i que des de la restauració de l’edifici, el 1977, porta el nom de Llorenç. El 1931 es fundà el sindicat agrícola i el 1943 es construïren les noves escoles municipals. Hi ha un petit teatre als locals de la cooperativa agrícola.\nEl poble celebra la seva festa major d’hivern pel gener, en honor de sant Ramon de Penyafort. La festa major d’estiu s’escau a l’agost.\nEl poble agregat de Masarbonès, dit també abans Masnarbonès, és a l’extrem de llevant del terme, a prop del de la Bisbal. No es coneix l’origen de la caseria, que el 1365 formava part del terme del castell de Puigtinyós i era de G. de Subirats. El 1708 consta amb 9 cases i 31 h. El 1719 pertanyia, com Masllorenç, a Joan de Pinós, amb 9 cases esparses i 34 h. El 1787 tenia 52 h i batlle propi, i ja consta la seva església, neoclàssica, dedicada a sant Bartomeu, un petit edifici amb campanar d’espadanya. El 1830 tenia 105 h, el 1970 eren 35 h i el 2005 se'n registraven 18. A mitjan segle XIX, 20 masos componien el terme, amb consideració de llogaret i depenent ja de Masllorenç com també la seva església. Aleshores criava porcs i produïa blat, oli, vi, llegums i sègol. Elaborava aiguardent i exportava vi. Sobresurten les masies de Cal Martí i Cal Curt. El poble celebra la festa major d’hivern al gener, en honor a sant Sebastià, i la festa major d’estiu a l’agost, per sant Bartomeu.\nAl N de Masarbonès, al límit amb el terme de la Bisbal del Penedès, hi ha la urbanització de la Font d’en Talló (40 h el 2005).\nLa tradició oral creu que el poble va néixer sota la dependència del castell de Puigtinyós. El seu origen estaria en un grup de cases aixecades per a donar sopluig a pagesos i pastors. Aquest nucli originari devia ser on ara hi ha els rentadors. Als seus inicis, encara obscurs, Santes Creus en percebia les primícies. El 1365 consta com a senyor del lloc Berenguer de Montoliu i el nom del poble hi apareix escrit Mas de Lorent . La seva importància devia ser molt petita, com ho demostra el fet que al segle XVI no hi residís cap capellà. Al principi del segle XVIII el poble figura com a propietat de Joan de Pinós. El 1787 la seva parròquia depenia de la de Puigtinyós, encara que tenia batlle propi. A mitjan segle XIX tenia ja escola pròpia i produïa essencialment cereals, llegums, vi i oli, dels quals solament obtenia excedents de vi, que era comercialitzat, i també aiguardent, que s’obtenia al mateix poble.


MÚSICA – Consell Local de la Joventut d'Ontinyent\nS’organitza en tres etapes:\n1. Ensenyaments elementals (no obtindràs una titulació oficial, però sí que et prepararà per seguir estudis posteriors de grau professional de música).\n2. Ensenyaments de grau professional.\n3. Ensenyaments de grau superior.\n1. Ensenyaments elementals\nOn es poden estudiar els ensenyaments elementals de música? Les escoles de música autoritzades poden ser tant públiques com privades. Aquestes escoles prepararan per a accedir a estudis professionals i superiors.\nD’altra banda, si s’està cursant ESO o Batxillerat i alhora estudis de música en una escola de música autoritzada, es pot demanar la convalidació d’algunes matèries.\nConsulta on pots cursar els ensenyaments de grau professional de música al País Valencià al següent enllaç: Centres d’ensenyaments elementals de música.\nQuè són els ensenyaments de grau professional de música? Són estudis que tenen una durada de sis cursos i amb els quals s’obté el títol professional de música. Per accedir-hi caldrà superar una prova d’accés.\nQuines especialitats es poden cursar? Les especialitats depenen de cada centre són:\nÀrea d’instruments de l’orquestra: Arpa, Clarinet, Fagot, Flauta travessera, Oboé, Saxòfon, Trompa, Trompeta, Trombó, Tuba, Percussió, Violí, Viola, Violoncel, Contrabaix\nÀrea d’instruments de la música moderna i jazz: Guitarra elèctrica, Baix elèctric\nÀrea d’instruments de la música antiga, excepte orgue: Clavicèmbal, Flauta de bec, Instruments de corda polsada del Renaixement i del Barroc, Viola de gamba\nÀrea d’instruments tradicionals: Flabiol i tamborí, Tenora, Tible, Instruments de pua\nOn es poden estudiar els ensenyaments de grau professional de música?\n• Conservatoris de música i centres professionals de música. Si s’està cursant ESO o batxillerat i estudis de música en un conservatori o en un centre professional, es pot demanar la convalidació d’algunes matèries.\n• Centres artístics integrats. Aquests centres integren els ensenyaments d’educació secundària (ESO i Batxillerat) amb els ensenyaments de música. Això vol dir que es pot cursar, en el mateix centre, els ensenyaments de Batxillerat i ESO i els ensenyaments de música. Per poder-hi accedir cal superar una prova d’accés.\nOn es poden cursar els ensenyaments de grau professional de música? Consulta on pots cursar els ensenyaments de grau professional de música al País Valencià al següent enllaç:\nQuè són els ensenyaments artístics superiors de música? Formen part dels ensenyaments artístics superiors, juntament amb els d’art dramàtic, conservació i restauració de béns culturals, disseny i dansa.\n– Tindre el títol de batxiller\n– Fer la prova d’accés a la universitat per a majors de 25 anys o fer una prova per acreditar els seus coneixements.\n– Superar una prova específica a la modalitat que vulga estudiar.\nLa prova es realitza en els centres respectius on es vol estudiar.\nEspecialitats: Composició, Direcció, Interpretació, Musicologia, Pedagogia, Producció i gestió, Sonologia.\nCom s’organitzen aquests ensenyaments? Tenen una durada de 240 crèdits, que es poden distribuir en quatre cursos. Cada crèdit equival a unes 25 hores de treball repartides en classes, hores d’estudi, pràctiques, treballs… de la manera següent: matèries de formació bàsica, matèries obligatòries, matèries optatives, pràctiques externes i treball final.\nOn es poden cursar els ensenyaments artístics superiors de música? Consulta on pots cursar els ensenyaments de grau professional de música al País Valencià al següent enllaç:\nQuina titulació obtindrà en acabar els ensenyaments artístics superiors de música? La titulació equivalent a grau universitari. El títol en ensenyaments artístics superiors de música dóna accés als estudis de màster.\n← Organitzacions no gubernamentals


#Primerlespersones | Martorell | Partit dels Socialistes de Catalunya\nActualitzat: 20/12/2018 a les 14:3\nEn el darrer Ple, els socialistes de #Martorell van votar favorablement a l’aprovació definitiva del Pressupost Municipal pel proper any 2019.\nEl motiu principal d’aquest vot favorable ha estat, principalment, la inclusió i acceptació per part de l’equip de govern, de les 10 propostes presentades pel nostre grup; unes propostes pensades amb l’objectiu de millorar la qualitat de vida de la ciutadania, especialment, d’aquells col·lectius més desfavorits i desprotegits.\nTanmateix, el contingut de les nostres 10 propostes són:\n1. Dotació econòmica nominativa (incloure-la a la partida ja existent ‘Manteniment i inversió via pública’) per tal de posar en marxa un pla de millores per superar les barreres arquitectòniques amb un clar objectiu: millorar la mobilitat i accessibilitat de les persones amb mobilitat reduïda.\n2. Dotació econòmica nominativa (incloure-la a la partida ja existent ‘Manteniment i inversió via pública’) per a la millora de la seguretat viària en diferents carrers del municipi, especialment, en punts situats com a l’avinguda Fèlix Duran i Cañameras (sortides dels instituts Joan Oró i Pompeu Fabra, així com a l’Esplai de Gent Gran de Buenos Aires).\n3. Partida pressupostària de nova creació per desenvolupar i posar en marxa un pla d’ocupació, estrictament de gestió municipal, dedicat a l’arranjament d’habitatges destinats al col·lectiu de Gent Gran, sempre amb informe previ dels Serveis Socials Municipals.\n4. Partida pressupostària de nova creació ‘Ajuts econòmics per al pagament del lloguer de l’habitatge habitual i permanent a joves d’entre 18 i 35 anys’ per facilitar-ne la seva emancipació (caldrà redactar les bases reguladores per a la concessió en règim de concurrència competitiva).\n5. Augmentar la dotació pressupostària en la partida ja existent ‘Teleassistència domiciliària’.\n6. Dotació econòmica nominativa (incloure-la a la partida ja existent ‘Manteniment i inversió via pública’) per millorar l’estat actual dels diferents polígons industrials existents. Es tractaria de programar aquestes millores conjuntament amb el teixit empresarial.\n7. Augment de la dotació econòmica en la partida ja existent ‘Conservació i manteniment xarxa clavegueram’.\n8. Augment de la dotació econòmica a la partida relacionada amb el servei d’antiplagues i desratització a la via pública i edificis municipals.\n9. Partida pressupostària de nova creació per fomentar l’activitat econòmica en locals actualment buits, així com la recuperació de locals inactius.\n10. Dotació econòmica nominativa de 15.000 euros (incloure-la a la partida ja existent ‘Ajuts famílies per pagament impostos i taxes’) per a persones titulars del títol de família monoparental, equiparant-les així amb el col·lectiu de família nombrosa.\nNo cal dir que el nostre compromís és fer un seguiment exhaustiu i rigorós a l’equip de govern perquè aquestes propostes esdevinguin una realitat.


MANIFEST CONTRA LA MALA ALIMENTACIÓ Manifest d'uns joves en contra de la mala alimentació amb l’objectiu d’intentar informar sobre el que hi ha en aquest país i tractar de modificar alguns mals hàbits alimentaris.\nEsperem que aquest manifest faça reflexionar sobre els hàbits alimentaris en aquest país, perquè una mala alimentació pot comportar moltes malalties que poden ocasionar la mort. Confiem que el ciutadà sàpiga el que fa, sols diem que nosaltres mateixos hem de fer el primer pas i que si alguna vegada recorrem al fast food (menjar ràpid) o al mejar fem, no passa res, mentre que només siga una vegada a les mil.Tingueu això en compte, no jugueu amb la vostra salut! Mireia Pavia, Adrián Visier i Sara Visier --> 4V NOTA DEL MANIFEST: 0,4/0,5 + 0,25 = 0,65\nEl que més s’adequa a és la farsa, ja que els personantges es comporten d’aquesta manera i en el mateix llibre ho diu. MODUL B 1.-A l'obra hi ha una trama principal i algunes històries secundàries i embolics que giren al voltant d'aquella. Resumeix la trama principal i relata alguna situació secundària en poques línies.\nMODUL D 1.-Quin problema hi ha entre Maria i Elisabet, que provoca conflicte? (51, 52 i més)\nDoncs que va ser que Elisabet tenia enveja de Maria, perquè ella (Maria) va ser l’elegida per l’Esperit per a fer-ho. 4.-Opina breument sobre el debat entre Pare i Jesús sostingut en la pàgina 47.\nTot comença en un problema, mentres que apleguen a un mateixa conclusió, de que tenia raó un home, tot seguía amb el cas d’un home confessat i que el pare li contestá que el fet era el fet i que encare que volguera anar a l’infern, estava confessat. MODUL E\nLa idea de pactar amb Satanàs va ser de l’esperit després d’haver-se pres un celestiol. Aquest pacte consistía en fer-se amics de Llucifer per així formar el purgatori, que está entre en Cel-Infern, i així totes les persones anirán al Purgatori i podrán pujar al Cel, d’aquesta manera l’infern es quedaría sense clientela. Estigueren a favor tots, però en contra varen estar: Jesus i Elisabet. MODUL F\nLlucifer vol deixar clar que defensarà l’alliberament de l’home i lluitarà contra l’esclavatge diví i no cedirà mai en aquestos punts perquè és la substància mateixa de la seua identitat. 7-Per què canvia Maria d'actitud envers Llucifer després de parlar amb ell?\nPerquè després de que Llucifer li contara el drama que significa viure exiliat on el crearen i que al infern no pot paivagar la set que té i que els exorcistes el maltracten i l'insulten. Maria s'adona que ell té sentiments com altra persona i li dona una abraçada. Fí


L'Agència Catalana de Consum enceta expedient sancionador contra cinc portals immobiliaris - CATDAVANT - Societat\nL’Agència Catalana de Consum enceta expedient sancionador contra cinc portals immobiliaris Idealista, Habitaclia, Fotocasa, Yaencontre i Pisos contravenen la llei en no informar de l'índex de referència dels preus de lloguer\nL’Agència Catalana de Consum ha encetat expedient sancionador contra els portals immobiliaris Fotocasa.es, Habitaclia.com, Idealista.com, Pisos.com i yaencontre.com per no haver esmentat l’índex de referència de preus de lloguer de la Generalitat, que ha de constar en totes les ofertes i publicitat que incloguin els preus de lloguer tal com mana la Llei 11/2020 de mesures urgents en matèria de contenció de rendes en els contractes d’arrendament d’habitatge. Aquests incompliments podrien comportar sancions de fins a 10.000 euros, atenent el Codi de Consum de Catalunya.\nEls expedients són fruit d’una campanya d’inspeccions d’ofici en portals immobiliaris, i de la recerca iniciada arran de 248 denúncies rebudes per anuncis publicats majoritàriament en portals immobiliaris que no informen del preu de la renda segons l’índex de referència o no hi inclouen el preu de lloguer anterior, una informació obligatòria quan l’habitatge ha estat llogat en els darrers cinc anys. Els anuncis publicats feien referència a immobles de Badalona, Barcelona, Cardedeu, Castelldefels, Cerdanyola del Vallès, Cornellà de Llobregat, Cubelles, Gavà, Granollers, l’Hospitalet de Llobregat, Manresa, Mataró, Sabadell, Sant Adrià de Besòs, Sant Cugat, Sant Just Desvern, Sant Sadurní d’Anoia, Terrassa, Vic, Vilafranca de Penedès, Vilanova i la Geltrú i Vilassar de Mar. L’índex de referència de preus de lloguer permet de conèixer el preu mitjà del metre quadrat de lloguer d’un habitatge situat en una zona i amb unes característiques definides.\nD’altra banda, la PAH ha endegat un manifest amb sindicats laborals, pensionistes, ONG’s i organitzacions socials per a demanar que la Llei pel Dret a l’Habitatge, -l’esborrany de la qual arribarà aviat al Consell de Ministres- inclogui la protecció efectiva del dret a un habitatge digne, assequible i accessible; la fi dels desnonaments unida a l’obligació de lloguer social i estable, sobretot en els casos de persones vulnerables sense alternatives; l’ampliació de 20% del parc públic de lloguer social en els pròxims cinc anys i la regulació estatal dels lloguers a preus que siguin compatibles amb els sous de la població en cada zona del territori, juntament amb una modificació de la llei d’arrendaments urbans per a donar protecció i estabilitat als llogaters.\nEl manifest també proposa garantir els subministraments bàsics d’aigua, llum, gas i accés a les telecomunicacions, assegurar una segona oportunitat efectiva per a les llars amb deutes hipotecaris -amb mesures contra el sobreendeutament i els abusos financers o immobiliaris- destinar un mínim de 2% dels comptes públics anyals a l’habitatge social i una participació activa de la població en tota la política d’habitatge i urbanisme. Les Comunitats Autònomes tenen competències per a definir i desenvolupar les polítiques d’habitatge, però l’establiment de les condicions bàsiques que en garanteixin la igualtat dels ciutadans en l’exercici del dret a l’habitatge és competència irrenunciable de l’Estat, atenent l’article 149.1.1a de la Constitución.\nAtenent dades de la PAH, existeix una “crisi habitacional innegable” a Espanya que s’acredita amb 32.000 persones sense llar, 12 milions en risc d’exclusió social i un milió de desnonaments entre 2008 i el tercer trimestre de 2020. A més, 36,1% de la població destina més de 40% dels ingressos al pagament de l’habitatge i subministraments bàsics, i solament 18,5% de la població entre 18 i 29 anys s’ha pogut independentizar. A l’Estat espanyol els habitatges socials representen 2,5% del parc d’habitatges principals, res a veure amb els percentatges d’altres països europeus, com ara els Països Baixos (30%), Àustria (24%), Regne Unit (17,6%) i França (16,8%).\nEl ministre Ábalos ja ha assegurat que, si bé l’habitatge és un dret, també és un bé de mercat i el PSOE ha advertit que no vol regular els lloguers.\nLlegeix articles amb temes relacionats: Ábalos, Agència Catalana de Consum, Generalitat, Llei 11/2020, Llei pel Dret a l’Habitatge, PAH, PSOE


Vols barats de Sant Sebastià a Lima des de 812 € a Iberia\nVols barats Perú Lima Sant Sebastià-Lima\nVols barats de Sant Sebastià a Lima (LIM) de Sant Sebastià a Lima Sant Sebastià-Lima, Perú\nSant Sebastià Lima\nVols Sant Sebastià-Lima\nConsulta l’oferta de vols de Sant Sebastià a Lima i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats de Sant Sebastià a Lima.\nEls preus mostrats corresponen a cerques de vols a de Sant Sebastià a Lima fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.


La futura estació d'autobusos de Gironella enllestida el 2023\nEstarà ubicada a l’Avinguda Catalunya i disposarà de quatre andanes.\nEl Departament de la Vicepresidència i de Polítiques Digitals i Territori licitarà aquest estiu les obres de l’estació d’autobusos de Gironella (Beguedà) i els treballs podrien començar durant el primer trimestre de 2023 amb una durada de quatre mesos.\nEn la presentació del projecte, el vicepresident Jordi Puigneró ha recordat que “el Departament té tres grans objectius: la connectivitat del territori, la digitalització del país i la descarbonització de la mobilitat. I aquest projecte compleix els tres objectius. No només presentem una estació d’autobusos; donem forma a la nova política de la mobilitat descarbonitzada, més connectada i amb equitat territorial”\nL’estació disposarà de quatre andanes, de tal manera que fins a quatre autobusos hi podran accedir simultàniament. L’entrada i sortida dels vehicles serà per la mateixa Avinguda Catalunya. La màxima afluència de persones es preveu els diumenges a la tarda i els dilluns al matí, quan els estudiants acostumen a esperar els autobusos que van cap a Barcelona.\nL’estació estarà dotada amb carregadors per a telèfons mòbils, aparcament per a bicicletes, aparcament amb punts de recàrrega per a patinets elèctrics, un monitor informatiu amb els horaris dels autobusos i quatre càmeres de seguretat.\nGironella compta amb diverses parades d’autobús, però no disposa encara d’una estació central. Les línies d’autobusos que circulen pel municipi són diverses, que connecten les poblacions de la pròpia comarca amb les comarques veïnes i, també, amb Barcelona.


ESCAPADES PER SETMANA SANTA (I) |\nJa tenim aquí la Setmana Santa i molts tarragonins estan pensant on anar per desconectar, relaxar-se, canviar d’aires i gaudir de nous paisatges, activitats interessants i bona gastronomia. Encetem uns sugeriments d’estades i escapades molt agradables.\nEn família o en parella, amb els amics o tot sol, Celler el Masroig ofereix varis models d’experiències enoturístiques durant el període de Setmana Santa. Començant per una experiència familiar; gaudint del vi i la naturalesa; o adelitant-se amb un maridatge diferent; tot això durant l’època de calçotades, organitzades amb el Restaurant – Braseria Mas Trucafort. El Celler ofereix un calendari molt complert durant la Setmana Santa, especialment el cap de setmana del 3, 4 i 5 d’abril. A més de comptar amb la visita habitual i la degustació de vins del Celler, s’organitzen diverses i divertides experiències enoturístiques.\nEn primer lloc i per tal d’acostar el món del vi als més petits, els dies 3 i 4 d’abril, el Celler el Masroig organitza el Celler Infantil, un taller on els nens i nenes podran aprendre què és i d’on prové el vi, mentre els seus pares descobreixen les instal·lacions i els vins d’aquesta casa.\nD’altra banda, Brogit Guiatges ofereix una passejada per la ruta ‘L’art de la pedra en sec a Masroig’ amb una degustació de vins del Celler el Masroig per tancar l’activitat. La caminada, de baixa dificultat, serà el dissabte 4 d’abril i començarà a les 9:30h\nA més, i per donar per finalitzat el calendari d’activitats de Setmana Santa, el Celler el Masroig organitza un maridatge de vins i productes gourmet, després de visitar les instal·lacions gairebé centenàries d’aquest Celler. L’activitat començarà a les 11h del diumenge 5 d’abril. Amb la col·laboració de Taqui Distribucions.\nAquestes tres activitats, estan programades juntament amb les experiències enoturístiques amb les que treballa habitualment el Celler, tant al torn del matí (11h) com al torn de tarda (16:30h). A més, també s’ofereix el Wine & Calçotada Tour, una calçotada a al Restaurant – Braseria Mas Trucafort, a Falset, després de la visita guiada i la degustació al Celler el Masroig.mEs recomana reservar previamente. Per consultar els preus, contactar amb el Celler el Masroig.\n← LA BORDA DE L’AVI: CUINA DE MUNTANYA EN UNA BELLA BORDA\nESCAPADES PER SETMANA SANTA (II) →


Màster d'Activitat Física i Salut - Requisits d'accés - Universitat de Barcelona\nInici > Aprèn > Màsters universitaris > A > Màster d'Activitat Física i Salut - Requisits d'accés\nEl màster es dirigeix a qualsevol persona graduada en estudis relacionats amb l'activitat física i la salut i motivada per aprofundir en els processos de disseny i aplicació d'exercicis i/o d'entrenaments per al manteniment o la millora de la salut i la readaptació esportiva.\nEn tots els casos, es recomana tenir un nivell òptim en el maneig i tractament dels principals paquets d'ofimàtica, un nivell bàsic per als paquets d'estadística, i un nivell d'anglès prou elevat com per llegir i comprendre la documentació científica amb què es treballa. Així mateix, s'han d'haver adquirit coneixements d'anatomia, cinesiologia, fisiologia de l'exercici, biomecànica i teoria de l'entrenament.\nPerfil A. Els alumnes que ja han superat la llicenciatura o el grau de Ciències de l'Activitat Física i l'Esport, Medicina, Fisioteràpia o Teràpia Ocupacional han de matricular-se i superar un total de 60 crèdits per obtenir el títol de màster.\nPerfil B. Els alumnes que ja han superat la llicenciatura o el grau de Ciències Biomèdiques, Infermeria, Psicologia o Nutrició Humana i Dietètica han de matricular-se i superar 30 crèdits corresponents al bloc de Complements de Formació abans d'acabar els trenta primers crèdits del màster. Aquests complements els configuren diverses assignatures del grau de Ciències de l'Activitat Física i l'Esport que es cursa a l'INEFC. Convé assenyalar que les matèries d'anivellament es configuren com a requisit d'accés al màster i conformen la formació bàsica prèvia, necessària i independent a la formació avançada i de caràcter especialitzat que caracteritza el màster.\nA més dels requisits que estableix la normativa universitària, aquest màster inclou també el requisit d'admissió següent: tenir un nivell mínim d'anglès B1 o equivalent.


Corea del Nord desafia els EUA i anuncia proves nuclears de "nivell superior"\nEl règim no ha especificat la data però ha confirmat que realitzarà un proper assaig atòmic, satèl·lits i coets de llarg abast per lluitar contra el seu "enemic jurat"\n3 min. Seül 24/01/2013 17:54\nCorea del Nord ha assegurat aquest dijous que durà a terme dins el seu territori una prova nuclear "de nivell superior" i enfocada cap al seu "enemic", els EUA, dos dies després que el Consell de Seguretat de l'ONU imposés més sancions per al país comunista.\nSense especificar-ne la data, el règim ha confirmat que aviat farà un assaig atòmic i llançarà més satèl·lits i coets de llarg abast, operacions que prometen encetar una nova fase de lluita contra els EUA, que han definit com el seu "enemic jurat".\nEn un comunicat subscrit per la poderosa Comissió Nacional de Defensa i publicat per l'agència estatal KCNA, assegura que les proves nuclears seran de "nivell superior" que les del 2006 i el 2009.\nAquesta puntualització podria indicar que "utilitzaran per primera vegada urani altament enriquit durant la propera detonació", segons ha indicat a Efe un portaveu del Ministeri de Defensa de Seül, que ha citat experts nuclears locals.\nUn nou potencial\nLa propera detonació nord-coreana marcaria una important diferència amb les dues anteiors, incloses per plutoni, i indicaria que el país ha trobat una manera per fabricar armes atòmiques.\nEn tot cas, "creiem que Corea del Nord està preparada per fer esclatar un dispositiu nuclear en qualsevol moment i per fer-ho només necessita el vistiplau del líder", ha afegit el portaveu de defensa, en una advertència en què l'acció podria arribar en qüestió de dies.\nAquesta afirmació arriba just després que els serveis d'intel·ligència sud-coreana van detectar dimecres que la base de Punggye-ri, la mateixa utilitzada durant les anteriors proves, semblava que estava a punt per a un altre test nuclear, segons les últimes fotografies fetes per satèl·lit.\nTot a punt a Punggye-ri\nLes imatges mostren que el túnel suposadament cavat per una nova prova atòmica ha estat reomplert amb terra i ciment, fet que segons els experts suggereix que ja s'han instal·lat en l'interior tots els equips de mesura i dispositius necessaris per dur a terme l'operació.\nMentrestant, l'enviat dels EUA per les interrompudes negociacions sobre la desnuclearització nord-coreana, Glyn Davies, instava aquest dijous des de Seül el règim de Kim Jong-un a no realitzar l'anunciada prova nuclear, sota l'argument que suposaria un "error i una oportunitat perduda". En qualsevol cas, "dur-la a terme o no només dependria de Corea del Nord", ha comentat Davies, de visita a la capital sud-coreana per buscar, amb el seu homòleg local Lim Sung-nam, mesures de seguiment després de les sancions imposades al Nord pel Consell de Seguretat de l'ONU.\nEls darrers càstigs per Corea del Nord\nAquest mateix organisme va anunciar dimarts la seva resolució on decreta la congelació d'actius d'un total de sis institucions i quatre individus nord-coreans, sancions aprovades per unanimitat i que s'uneixen a les imposades amb anterioritat.\nD'aquesta manera, la comunitat internacional castigava el llançament del coet de llarg abast Unha-3 amb què Corea del Nord va posar en òrbita el seu primer satèl·lit especial el 12 de desembre, en considerar-lo una prova encoberta de míssils que violaria les resolucions prèvies de l'ONU.


iFreeTablet: Alternativa lliure al tablet d'Apple – GNULinux||||CAT\niFreeTablet: Alternativa lliure al tablet d'Apple\nBy Joan Rodas under Maquinari\nalternatives, andròmines, gnu/linux\nEn aquest moments hi ha una forta competència al mercat de les tablets (Google, Microsoft i la recent novetat de Apple). Avui us porto aquesta tablet més barata que el nou Ipad i basada en el software lliure.\nEl día 28 va ser presentat iFreeTablet, un dels dispositius estrella del projecte Orvita2 i un dels productes del projecte Avanza IPTVMunicipal.\niFreeTablet, a diferencia de la tablet d’Apple, que val uns 800 €, estarà al voltant dels 300-400 € i, evidenment, el seu software podrà evolucionar gràcies a les aportacions de la comunitat de desenvolupadors del software lliure.\nCaracterístiques del Hardware:\nPantalla: Tàctil de 10,2 polzades a 1024×600\nProcessador: Intel AtomMobile N270 de 1.6G.\nDisc dur: 160Gb SATA HDD\nInternet: Connexió Ethernet i port wlan WIFI\nCàmera: 1,3 Mp\nSeguretat: Kensington Lock\nDimensions: 28 cm x 18 cm i 0,24 cm de gruix, pesa 1.03 kg (bateria inclosa)\nAltres: 3 ports USB, 1 port de sortida VGA, 1 connector d’auriculars, 1 connector de micròfon, 1 micròfon intern, 1 port RJ-45 per LAN, 1 DC-in jack, 1 lector de targetes 4 polzades, 1 ranura DIMM, 2 Mini PCI-E: una per WiFi, 802.11b / g 54Mbel i un altre per 3G/3.5G HSDPA / WCDMA targeta (opcional), 2.5 hores de bateria, adaptador de 35W, sistema de refrigeració tèrmic amb ventilador intel·ligent.\nEl seu sistema operatiu és SIeSTA (Sistema Integrado de e-Servicios y Tecnologías de Apoyo), una adaptació del sistema operatiu Debian GNU/Linux i de la plataforma Web IPTVMunicipal.\nAmb iFreeTablet, la interacció Persona-PC/TV es realitza de forma multi-modal a través d’una pantalla tàctil, una càmera web, un sistema de reconeixement de veu, moviments i gestos, un sistema RFID o un comandament remot (Sistema d’Interacció Natural, iFreeSIN) que permetrà fer desaparèixer dispositius com ratolins, teclats o comandaments especials.\nAmb iFreeTablet, podrem accedir facilment a Internet, Ofimàtica, Música, Pel·licules, Jocs, Cursos, control de dispositius de la llar digital a travès d’un sistema operatiu i una plataforma Web accesible i usable.\niFreeTablet està pensat per ser intuïtiu, amb una aparença senzilla i amb colors, perque pugui ser utilitzat per nens i gent gran. El tablet integra la plataforma “e-Aprendo” basada en Moodle, amb objectes d’aprenentatge oberts i gratuïts (Llicència Creative Commons).\nWeb i reserva: http://www.ifreetablet.com/\nMés informació: http://www.ifreetablet.com/dossier.pdf\nEl xiulet a les orelles


Sixiangjia Apartment Dongshan Mingtai Branch Guangzhou Xina - Ofertes d'hotels amb els MILLORS DESCOMPTES EN LÍNIA Fer un comentari al lloc web\nSixiangjia Apartment Dongshan Mingtai BranchNo.106, Zhongshan Yi Road, Districte de Yuexiu -Carretera EstHuan Shi, Guangzhou, Xina, 510088 - Veure al mapaSixiangjia Apartment Dongshan Mingtai BranchVeure més fotosVeure més fotosVeure totes les 43 fotosVeure al mapaParticularitats que li encantaranWi-Fi gratuït en totes les habitacionsaire condicionatesports d'aigua (no motoritzats)\nDistàncies i informació bàsicaaeroports a prop29 kmAeroport Internacional Baiyun de Guangzhou (CAN)75 kmAeroport Internacional Shenzhen (SZX)estacions de tren i autobús200 mEstació de Metro Dongshan Kou1,1 kmEstació de Metro Ouzhuanghospitals i clíniques900 mHospital del Poble Provincial Guangdongfarmàcies200 mLbx Pharmacybotiga de conveniència400 m7 Elevencaixer automàtic100 mATM\nSobre l'allotjamentDescripcióPer als viatgers què vulguin captar les imatges i els sons de Guangzhou, Sixiangjia Apartment Dongshan Mingtai Branch és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Sixiangjia Apartment Dongshan Mingtai Branch, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients. Totes les instal.lacions per als clients, ofereixen comoditats destinades a assegurar tot el comfort possible. Esports d'aigua (no motoritzats) de l'hotel, són llocs ideals per a relaxar-se després d'un llarg dia. Sixiangjia Apartment Dongshan Mingtai Branch és una elecció inteligents per a viatgers a Guangzhou, i ofereix una estada relaxant i sense molèsties.Mostrar mésCaracterístiquesAccés a InternetWi-Fi gratuït en totes les habitacions Coses a fer, maneres de relaxar-seesports d'aigua (no motoritzats) Serveis i comoditatszona de fumadors Accéss'admeten animals de companyia Disponible a totes les habitacionsaire condicionatescriptoritelevisió de pantalla planaempolles d'aigua de cortesianeveraTV satèl•lit/cableIdiomes ParlatsXinès (Mandarí) Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantATENCIÓ: a causa de la normativa local, el Sixiangjia Apartment Dongshan Mingtai Branch només pot allotjar ciutadans xinesos. Els clients han de presentar un document d'identitat xinès durant el registre d'entrada. Si no ets un ciutadà xinès, cal que triïs un altre allotjament.


Oriol Mitjà torna a la càrrega: "La tercera onada és segura si no actuem diferent" Oriol Mitjà torna a la càrrega: “La tercera onada és segura si no actuem diferent” – El Món\nOriol Mitjà torna a la càrrega: “La tercera onada és segura si no actuem diferent”\nL'epidemiòleg posa en dubte que el Govern estigui fent tot el que està al seu abast\nRedacció 26/11/2020 4:13 pm\nL’epidemiòleg Oriol Mitjà ha tornat a la càrrega aquest dijous contra la gestó de la pandèmia per part de la conselleria de Salut. En un fil a Twitter, Mitjà ha dit que “la tercera onada és segura si no actuem diferent”. Precisament aquest dijous la consellera Alba Vergés ha dit que es vol evitar arribar-hi i que per aconseguir-ho cal responsabilitat ciutadana, però que el Govern ja està fent tot el que té al seu abast. Vergés també ha culpat l’estat espanyol de no ajudar els negocis que han de tancar.\nEn el seu fil, però, Mitjà posa en dubte que el Govern hagi fet tot el possible. Segons l’epidemiòleg, “no hi ha hagut cap millora significativa en l’estratègia de control des de juliol” a Catalunya. El doctor especifica que els cribratges massius estan restringits a la metropolitana nord, a les farmàcies es faran test PCR per carta d’invitació i denuncia que el rastreig queda “igual”, si bé Vergés va afirmar dilluns que hi hauria 500 persones més en aquest circuit.\n?La 3a onada és segura si no actuem diferent.\nNo hi ha hagut cap millora significativa en l’estratègia de control des del Juliol.\n?#Screenings_massius, restringits a Metro Nord\n?#Test_antigènic a farmàcies només per invitació amb carta\nMtijà avisa que Salut “xoca contra el mateix mur” i recorda que “l’estratègia per evitar el confinament és testar-rastrejar-aïllar, però no ho fem amb prou intensitat”. Els cribratges s’haurien de fer a les nou regions de l’ICS, afirma l’epidemiòleg, “de forma continuada, cada setmana prioritzant els barris amb més incidència”.\nL’epidemiòleg també comenta les declaracions de Vergés sobre els ajuts que l’estat espanyol no ofereix. “Salut diu que no té diners per pagar ajuts, però cal entendre si tenen diners per tests d’antigen, també seria bo que es deixin ajudar pel sector privat o pel ciutadà”, comenta. El tests antigèncis es podrien fer “a empreses i farmàcies sense prescripció mèdica i sense cost per Salut”.\nFinalment, Mitjà també lamenta la desconfiança de Salut cap a l’app Radar Covid “perquè no permet la traçabilitat”. El doctor creu que “aquesta és la fortalesa de l’app, que ella mateixa avisa els contactes exposats sense necessitat d’informar a les autoritats”.


Un punt per acabar l'any 2016 | FC Martinenc\nInici » Futbol » Primer equip » Un punt per acabar l’any 2016\nCF LLORET 1 - 1 FC MARTINENC\nEl FC Martinenc ha sumat un punt important al camp del CF Lloret per acabar l’any 2016 (1-1). Tot i que l’equip ha tornat a casa amb un gust agredolç, ja que ha perdonat un penal, el conjunt del Guinardó segueix sumant davant d’un rival que a casa sempre s’ha mostrat fort. El gol inicial d’Adri Ruiz l’ha neutralitzat a la segona part Aniol.\nNou punt del FC Martinenc, que comptabilitza només una derrota en els darrers cinc partits, unes estadístiques que permeten seguir mirar cap endavant. El matx contra el Lloret, un rival molt ben situat a la classificació i fort a casa, ha començat de la millor manera pels de Miguel López, amb gol a favor.\nAdri Ruiz, al minut 7, ha rematat de cap a la xarxa i ha avançat al Martinenc, que avui sí que ha sortit amb la màxima concentració. En una primera part de domini altern, el Lloret ha creat perill a pilota aturada, amb bones actuacions d’Espinet, mentre que l’equip del Guinardó hauria pogut fer el segon en un mà a mà d’Antolínez, que no ha pogut superar al porter local. Amb el 0-1 s’ha arribat al descans, gràcies també a una nova aturada d’Espinet.\nA la segona part Miguel López ha mogut la banqueta, i l’entrada de Lozano ha donat més vitalitat a la part ofensiva de l’equip, recolzant a Roland Garros. El propi Lozano ha estat objecte de penal, però no ha pogut transformar-lo. Quan es perdona es pot acabar pagant i el Lloret ha començat a pressionar de valent davant de la seva afició.\nFinalment, i després de diverses ocasions, Aniol ha empatat al minut 79 de partit. Encara restaven més de 10 minuts, i tots dos equips haurien pogut sumar els tres punts ja que el matx s’ha trencat. Tot i això, les bones actuacions dels porters de tots dos equips han fet que el partit finalitzi amb l’empat a un gol. Un merescut punt però que podien haver-ne estat tres si en els moments crucials s’hagués tingut més encert.\nLa lliga s’atura ja fins el proper dia 8 de gener, quan el Martinenc rebrà a casa el cuer, el Masnou. Molt bones festes a tota la família del FC Martinenc!\nFoto: Lobo, contra el seu ex equip. (Dani Falcón)\nCF Lloret: Tusca, Aniol, Poderoso, Mayor, Peti, Carlos, Bader, Adrià (Narcís), Aparicio, Alex (Ricardo), Romero (Roger)\nFC Martinenc: Espinet, Márquez, Vallejo, Lobo, Campos, Varese, Kilian (Chicho), Antolínez (Lozano), Roland Garros (Tamba), Adri Ruiz (Hugo) i Adri Grau (Hayati).\nGols: 0-1, Adri Ruiz. m.7 1-1, Aniol. m.79


Recerca en societat – Parc Científic de Barcelona\nCONNECTA’T a la recerca!\nLa tens més aprop del què et penses!\nEl Parc Científic de Barcelona treballa, des de fa més de 15 anys. per establir espais de convivència entre la ciutadania i el personal investigador, per apropar-nos i conversar obertament amb intenció de despertar l’esperit crític i les vocacions científiques.\nANYS DEL PROGRAMA\nTALLERS D’EXPERIMENTS ANUALS\nAquest Programa es coordina des de la Unitat de Cultura Científica i Innovació (UCCi) del PCB reconeguda per la Fundación Española para la Ciencia y la Tecnología (FECyT).\nVisita el PCB\nActivitat on line per a centres escolars\nCom funcionen i quins factors i actors intervenen.\nConeix la nostra Fira de més a prop!


L'Agència Europea del Medicament dona llum verda a la dexametasona per a pacients greus de la covid-19 La República\nACN Brussel·les.-L’Agència Europea del Medicament (EMA, per les seves sigles en anglès) ha donat llum verda aquest divendres a l’ús de la dexametasona en pacients greus de covid-19. Després de […]\nACN Brussel·les.-L’Agència Europea del Medicament (EMA, per les seves sigles en anglès) ha donat llum verda aquest divendres a l’ús de la dexametasona en pacients greus de covid-19. Després de la revisió del comitè científic, l’EMA ha conclòs que es pot utilitzar en adults i adolescents hospitalitzats que requereixin ventilació. Per tant, és el segon tractament contra la covid-19 que aprova l’EMA, després de donar el vistiplau al remdesivir al juliol. Segons els resultats analitzats, la taxa de mortalitat entre pacients greus tractats amb dexametasona és del 29%, mentre que per a la resta és del 41%.


Reclamar després de tornar de les teves vacances - Coordinadora d'Usuaris de la Sanitat, Salut, Consum i Alimentació\nReclamar després de tornar de les teves vacances\nData: 02-09-2013 - Categoría: Consum\nPara molts, és possible que, en explicar la seva experiència estiuenca, alguns es debatin entre tot allò que han vist i gaudit i aquests problemes o complicacions que han anat sorgint i que els han espatllat l'experiència. En aquest últim cas, animem als usuaris a passar a l'acció i al fet que, al tornar de vacances, reclamin per aquells incidents o incompliments que hagin pogut tenir durant les seves vacances. Aquesta és la millor forma de fer-ho:\n- Transport aeri: En el cas d'haver sofert algun retard, cancel·lació o situació de overbooking, cal recordar que és aconsellable deixar constància per escrit en el propi aeroport. En qualsevol cas, sempre es pot iniciar un procediment de reclamació, primer davant la companyia aèria i, en cas de no obtenir resultats en el termini d'un mes, davant l'Agència Estatal de Seguretat Aèria (AESA). Cal recordar que, en cas que el dany o perjudici sofert requereixi una compensació superior a la contemplada en la normativa es pot acudir a una demanda judicial que, si la nostra reclamació no supera els 2.000 euros, podrà resoldre's a través d'un procediment verbal sense costos d'advocat o procurador.\nSi el problema ve de la mà d'incidències amb l'equipatge, la resolució satisfactòria de la situació estarà molt lligada al fet d'haver reclamat in situ en l'aeroport, ja que després serà difícil provar que els desperfectes s'han produït durant el trajecte, En qualsevol cas, es disposa d'un termini de fins a set dies per a desperfectes en l'equipatge facturat.\n- Viatges combinats: L'incompliment de qualsevol punt del contracte (o del publicitat en el fulletó) d'un viatge combinat es pot reclamar a la volta del viatge i directament en l'agència en la qual ho contractem, independentment de qui hagi prestat el servei, ja que les agències tenen responsabilitat solidària en aquests casos. Per tant, el primer serà posar una fulla de reclamacions en l'agència concretant la nostra sol·licitud i esperar la resposta durant un termini màxim d'un mes per, si no és satisfactòria, poder procedir a altres vies de mediació, arbitratge o judicial.\n- Allotjaments, activitats…: Si aquest tipus de serveis contractats (hotel, casa rural, activitat, excursió...) no formen part d'un paquet vacacional, el consumidor haurà de reclamar en primer lloc a la pròpia companyia i, en cas de no ser atès, utilitzar alguna de les vies alternatives esmentades anteriorment, independentment que ho hagi contractat directament el consumidor o que l'hagi fet a través d'un intermediari, agència, etcètera.


Sant Adrià i Badalona busquen el seu cabirol perdut\nEl mamífer, que ha desaparegut, va instal·lar-se a finals d’abril a la desembocadura del Besòs\nEl cabirol perdut entre Sant Adrià de Besòs i Badalona. José Luis Martínez\nSant Adrià de BesòsEs busca un cabirol adult perdut aquest dilluns al matí entre Sant Adrià de Besòs i Badalona. El mamífer és un exemplar adult que havia baixat sol riu Besòs avall fins que es va instal·lar a la desembocadura el 28 d’abril, dins del terme de Sant Adrià. Després de més de 10 dies en què s’havia convertit en una espècie d’atracció per a curiosos i fotògrafs, l’animal ha sortit del parc fluvial i se l’ha vist trotant per una plaça, alguns carrers i al voltant d’un centre comercial entre les 5 h i les 10 d’aquest dilluns. Malgrat el dispositiu d’agents rurals i policies locals que han tractar de localitzar-lo, se li ha perdut el rastre en un polígon fronterer entre Sant Adrià i Badalona.\nA través de les xarxes socials, l’Ajuntament de Sant Adrià ha demanat els veïns que truquin al 112 si l'albiren. “Aquest animal espantat ha volgut fugir i per aquest motiu ara el dispositiu es fa de manera urgent”, adverteix el comunicat emès pel consistori aquesta tarda, hores després de donar-lo per desaparegut. Tant l’Ajuntament de Sant Adrià com el de Badalona han informat que no han rebut avís de cap accident protagonitzat per l'animal.\nEl cabirol perdut entre Sant Adrià i Badalona José Luis Martínez\nLa regidora de Territori de Sant Adrià, Ruth Soto, ha explicat que els Agents Rurals i diversos experts consultats van concloure, just quan l’animal va assentar-se en una zona frondosa del Besòs a tocar del mar, que no calia una intervenció immediata perquè abandonés el paratge. “Tenia menjar i estava bé de salut. Ens van dir que es podia quedar perquè era el seu hàbitat i que, ens agradi o no, havia recuperat l’espai de forma natural, que es trobava bé i que de la mateixa manera que havia arribar podia marxar. Veient que no ho feia per si mateix, el 7 de maig vam proposar muntar un dispositiu per ajudar-lo a tornar riu amunt. Es plantejava fer-ho aquesta setmana”, explica Soto.\nL’animal vivia en un punt del riu on és barrat el pas. Tot i així, acostuma a passar-hi gent passejant i fent esport. Ara el cabirol no se sap on para.\nmedi ambient Besòs Sant Adrià de Besòs Badalona


Brussel·les preveu recaptar 22.000 milions anuals amb nous impostos per tenir recursos propis\n4 min. Brussel·les 02/05/2018 16:11\n651x366 El president de la CE, Jean-Claude Juncker, avui repassant el projecte de pressupostos / COMISSIÓ EUROPEA El president de la CE, Jean-Claude Juncker, avui repassant el projecte de pressupostos / COMISSIÓ EUROPEA\nLa Comissió Europea (CE) ha posat formalment sobre la taula aquest dimecres la seva proposta de pressupostos comunitaris per al període 2021-2027, els primers sense el Regne Unit, un dels principals contribuents a la caixa europea. L'executiu comunitari preveu que per cobrir el forat del Brexit hi hagi retallades dels fons de cohesió i els d'agricultura i s'impulsin nous impostos propis. L'altra novetat és la creació de dos fons per fer front a les crisis econòmiques.\nLa sortida del Regne Unit i els nous reptes –seguretat, immigració i defensa– obliguen a buscar més diners, però no necessàriament a augmentar les aportacions directes de cada país. Tot i que Brussel·les havia fet pedagogia per augmentar el pressupost, finalment proposa que es quedi en l'1,11% del PIB, pràcticament la mateixa xifra que en els comptes actuals, tot i que suposaran menys diners per la sortida del Regne Unit. "Amb la proposta d'avui estem formulant un pla pragmàtic per fer més amb menys", ha resumit el president de la Comissió, Jean-Claude Juncker.\nEl total dels pressupostos per als set anys supera l'1,3 bilions d'euros, uns 186.000 milions anuals, xifres que es podrien rebaixar si els estats membres lluiten per un pressupost més modest. Espanya, França i fins i tot Alemanya –amb menys entusiasme– s'havien mostrat disposades a posar-hi més diners, però socis del nord d'Europa –Suècia, Dinamarca i Holanda, sobretot– s'hi han pronunciat en contra. Davant la reticència d'alguns socis a aportar més diners a la UE, Brussel·les opta per fórmules alternatives, tot i que tampoc es descarta que finalment cada soci hagi d'augmentar l'aportació.\nNous impostos i retallades\nEl Brexit suposa un forat d'entre 10.000 i 13.000 milions d'euros anuals. Al problema de la sortida del Regne Unit s'hi afegeix que la UE s'ha marcat com a prioritat augmentar els diners dedicats a seguretat i defensa. "Noves prioritats necessiten noves inversions", justifica Brussel·les. La proposta de la CE preveu que el 80% dels diners addicionals que es necessiten surtin de nous recursos propis, mentre que el 20% restant s'aconseguiran amb retallades i redistribució de partides.\nQuins recursos propis posa sobre la taula la CE? Entre altres mesures, proposa que els estats membres paguin un impost pels envasos de plàstic que no reciclen, que cedeixin a Brussel·les una part de l'impost de societats i també una part del que recapten amb el comerç dels drets d'emissions de gasos contaminants. Amb aquestes mesures, Brussel·les calcula que es podran ingressar 22.000 milions d'euros addicionals l'any, una xifra que suposa un 12% del pressupost comunitari. Falta, esclar, que els governs dels Vint-i-set hi estiguin d'acord.\nLes retallades seran, sobretot, en la política de cohesió (les que reben les regions per cofinançar infraestructures, programes de salut, educació, etc.) i en ajudes agrícoles (conegudes com a PAC), que veuran el seu pressupost reduït un 7% la primera i un 5% la PAC. La PAC, que havia arribat a suposar gairebé el 80% del pressupost comunitari, passarà a representar amb prou feines el 30%.\nLa CE també proposa limitar o suspendre els fons de cohesió a aquells estats membres que Brussel·les consideri que no respecten l'estat de dret, una mesura pensada per a Polònia i Hongria, amb qui l'executiu de Jean-Claude Juncker manté tensions relacionades amb la democràcia. A més a més, per activar la suspensió no caldria unanimitat entre els Vint-i-set.\nEn el repartiment dels fons de cohesió es tindrà en compte per primera vegada la taxa d'atur de cada país i les polítiques per integrar immigrants, un fet que pot beneficiar l'estat espanyol, el segon soci europeu amb una taxa d'atur més elevada.\nFons contra les crisis econòmiques\nJuncker també posa sobre la taula una proposta en el marc de la unió econòmica i monetària: dos fons finançats amb recursos propis. El primer, que comptarà amb 25.000 milions d'euros, servirà per donar suport a les reformes econòmiques dels estats membres. El segon funcionarà com a fons d'estabilització i servirà per mantenir el nivell de les inversions quan un estat membre passi per una crisi econòmica que l'obligui a fer retallades. Aquest fons oferirà préstecs per un valor màxim de 30.000 milions d'euros.\nPrioritats: seguretat, defensa i Erasmus\nEls pressupostos són sempre un reflex de les prioritats polítiques. En aquest cas, Brussel·les vol que el programa educatiu Erasmus+, un dels vaixells insígnia de la UE, dobli el seu pressupost. També es dedicaran diners a la defensa comuna i al control de fronteres externes de la UE. Segons afirma el document, la voluntat és passar dels actuals 1.500 guàrdies fronterers a 10.000 el 2027, una mesura que necessita més finançament.\nAra començaran els debats per aprovar els pressupostos, que duraran mesos. La Comissió Europea vol que es tanqui un acord amb els governs europeus i l'Eurocambra el 2019, però les negociacions es podrien allargar fins al 2020.


Twitter incorpora l'àrab, el persa, l'hebreu i l'urdú als seus idiomes\nLa xarxa social de microblòguing Twitter ha incorporat aquest dijous quatre nous idiomes a la seva llista gràcies a la col·laboració de més de 13.000 voluntaris que han ajudat a les tasques de traducció en un temps rècord.\nRedacció 08/03/2012 - 13.11 Actualitzat 09/11/2021 - 11.44\nLes tasques de traducció es van iniciar el 25 de gener passat, tot i que Twitter va començar a estudiar aquesta millora després de la gran repercussió que l'anomenada "primavera àrab" va tenir a les xarxes socials. Entre els voluntaris, el blog oficial de la xarxa social ha volgut destacar estudiants universitaris d'Egipte i un periodista de la BBC, entre d'altres.\nLa xarxa social ha volgut agrair el compromís dels voluntaris per fer accessible la xarxa social a noves comunitats, ja que alguns dels voluntaris provenen de regions on Twitter està oficialment bloquejat. La incorporació d'aquests nous llenguatges ha suposat per a l'equip tècnic de Twitter un "repte tècnic", ja que en aquests idiomes l'escriptura va de dreta a esquerra. Per tant, l'equip s'ha vist obligat a crear una sèrie d'eines perquè els tuits es pugin veure correctament.\nLa xarxa social ha animat a través del seu blog que els seus usuaris segueixin col·laborant en la traducció a nous idiomes ja disponibles al seu Centre de Traducció, i ha anunciat que actualment busca ajuda per afegir millores al servei d'idiomes com el rus, el xinès i l'espanyol.


Dalí i els pans - Diari de Girona\nDalí i els pans\njaume fàbrega 14.02.2020 | 00:13\nCom segurament deveu saber, Salvador Dalí va manar decorar la Torre Galatea, annexa al Teatre-Museu –que havia de ser el seu túmul– amb uns pans de tres cantons o crostons, que hi ha gent que es pensen que són una creació daliniana, però en realitat es fan tradicionalment a Salt, a Banyoles, a l'Empordà. No sé si és una informació de caire etnogràfic de què disposava Dalí o intuïció genial, aquest pa, antigament, era un «pa de funerals», ja que es donava en aquests esdeveniments, i molta gent hi anava encara que no conegués el difunt. Això era degut al fet que era el pa més bo que es trobava –en èpoques en què la gent havia de menjar pa negre. De fet, Dalí –que volia ser cuiner des dels sis anys, i el seu pare (per sort per l'art) va impedir la seva carrera–, sempre va tenir una gran afecció al pa, que menjava goludament amb garoines, sardines, etc. I a més el va convertir en un motiu iconogràfic, amb la seva obra mestra d'una panera, repetida almenys dues vegades.\nLa més famosa (Teatre-Museu Dalí de Figueres) representa una cistella amb un tros de pa situada sobre una taula de fusta en un fons obscur, i és pintada amb un estil que després en diríem hiperrealisme, que triomfaria més endavant. Segons el propi Dalí, la va acabar el dia 1 de setembre del 1945, un dia abans que s'acabés la 2a Guerra Mundial. Hi va estar treballant quatre hores al dia durant dos mesos. Però en altres obres dalinianes hi apareix el pa: per exemple, la «Panera del pa» (1926), sobre el mateix tema.\nCom vaig mostrar al llibre Dalícies. A taula amb Salvador Dalí, el pintor feia creure als periodistes que li agradaven els plats sofisticats i extravagants que anava a menjar a París, al Ritz de Barcelona, etc. Fins i tot en els casos que els periodistes assenyalen com a quelcom rar i extrem –les crestes de gall–, aquí sempre n'hem menjat, normalment en forma de platillo. Dalí es delia pels plats de la terra: i ho vaig saber parlant amb ell i amb la seva cuinera (que ja tenia quasi 90 anys). Menjava anxoves amb tomates, arròs de peix i salsitxes, arròs a la cassola o amb cabra, suquet de peix, bledes amb panses i pinyons, col i patata, conill amb cargols, civet de senglar, sarsuela, capipota, conill amb ceba, escòrpora al forn, faves a la catalana– que ell deia a la cuinera que hi posés xocolata. I llagosta amb xocolata. Amanda Lear, justament, explica que un dia la gent de la pel·lícula El far de la fi del món van anar a menjar a casa d'en Dalí i ell va manar que fes a la cuinera «llagosta amb cacau» (o sigui, amb xocolata). També li encantava la botifarra dolça, i quan es construïa el Teatre museu en feia menjar als convidats forans –alguns de Madrid, horroritzats, veien que quan entrava amb ells a la Teta de Figueres (can Duran) cridava «botifarra dolça per tothom!». En aquest lloc dalinià on va protagonitzar performances sonades, que explico al meu llibre.\nEl Museu Manège de Moscou celebra una festa de disfresses per homenatjar Dalí.


Roben el material que transportava el tren descarrilat dimecres a les Garrigues\nAlgunes persones també van arramblar inclús amb el cablatge de la catenària\ndiumenge, 27 d’octubre 2019 - 15:01h\n17 dels 25 vagons del comboi van sortir-se de la via | TV3\nEl tren que va descarrilar el passat dimecres prop de Juneda transportava diversos materials així com matèria perillosa. Una informació que va cridar l'atenció a diverses persones i que els més ràpids van ser els 'afortunats' d'emportar-se tots els productes que contenien, tot i haver de caminar camp a través fins a arribar als combois. Segons informa Segre, diverses persones es van emportar dissabte dels contenidors oberts perfums de diferents marques, pinso d'animals, fertilitzants, begudes isotòniques, caixes de vi... I no sols això. Alguns també van arramblar inclús amb el cablatge de la catenària.\nArran de l'allau de gent a la zona, els Mossos d'Esquadra van desplaçar-se fins al punt de l'accident, tot i que finalment la policia catalana no va requisar cap material als allí presents ni van fer cap actuació.\nEl descarrilament dimecres d'aquest tren va tenir lloc cinc quilòmetres abans de l'estació de Juneda, a la comarca de les Garrigues, una de les zones de la demarcació de Lleida que més van patir els efectes de la llevantada del dimarts. El tren, que transportava alguns combois amb matèries perilloses, va estar algunes hores aturat en aquesta estació, ja que no podia continuar per aquesta via, en quedar totalment anegada per les destrosses de l'aigua.\nHores més tard, al voltant de les 22.00 hores, el maquinista va rebre l'ordre de tornar por on havia vingut i agafar un desviament, tot i que mentre estava realitzant aquesta maniobra, 17 dels 25 vagons del tren van descarrilar. Afortunadament, els que contenien matèria perillosa, que estaven ubicats al final, no van bolcar, tot i que els Bombers de la Generalitat van intervenir per seguretat. El conductor del tren va resultar ferit lleu.\nEl descarrilament d'aquest tren ha ocasionat posteriorment problemes en les línies R13 i R14, que van des de Lleida a Tarragona i Barcelona. Des de la llevantada, aquestes línies no presenten ara servei fins a l'Espluga de Francolí. Els usuaris han de fer el recorregut fins aquest punt amb un servei especial d'autocar. I es preveu que aquesta situació continuï així fins a almenys dos setmanes més.\nRobatori Renfe Temporal Llevantada Les Garrigues


BCN World preveu torres de 25 plantes en els resorts i podria canviar de nom\nLes noves empreses operadores seran les que hauran de decidir quin nom volen posar al complex turístic de casinos, hotels i botigues de luxe\nRedacció 20 Gen 2015 - 22.00\nTerrenys destinats a BCN World.\nEl Pla director urbanístic (PDU) de BCN World que elabora la Generalitat preveu torres de 25 plantes d'altura en cada "resort" del complex turístic de casinos, hotels i botigues de luxe. Ho ha explicat el director general de l'Incasòl, Damià Calvet, després d' una reunió a Salou. A l'hora d'elaborar-lo s'ha pres com a referència l'alçada de la muntanya russa Shambala, la més alta d'Europa, que fa 76 metres.\nAquesta tarda, el conseller d'Economia, Andreu Mas-Colell, ha anat a Vila-seca i Salou per explicar com pren forma el complex d'oci. Mas-Colell ha destacat que el projecte "té ara un esperit més orientat al turisme i als hotels" i, per aquest motiu, el PDU en "rebaixa el sostre residencial de 386.000 metres quadrats a 280.000.\nUna de les novetats destacades del projecte BCN World és que podria canviar el nom. Amb la Generalitat com a promotora dels terrenys de La Caixa durant 18 mesos, s'introdueixen alguns canvis. D'entrada el nom del projecte. BCN World era marca de Veremonte i com que la companyia d'Enrique Bañuelos ha reduït la seva participació a la d'una adjudicatària més, el govern català deixa a les mans dels futurs operadors si volen un nom conjunt o un per a cada resort. El govern exigirà una inversió mínima de 300 milions d'euros per cadascun dels aspirants.\nPer ara es parla del Centre Recreatiu i Turístic de Vila-seca i Salou, un projecte encara pendent del Pla Director Urbanístic que s'ha d'aprovar al juliol i que canviarà la seva dimensió. Fins al punt que els hotels, resorts i casinos es limitarien a les 150 hectàrees que ara gestiona la Generalitat. Per a la resta, l'actual propietari del terreny, La Caixa, prefereix que es mantingui l'ús residencial, el que va aprovar el govern tripartit el 2006 i que permet construir-hi habitatges.\nDes de Veremonte confirmen que, tot i aquests canvis, ells volen tirar endavant el projecte com a operadors d'hotels i casinos de la zona. Tampoc tindrien inconvenient que la Generalitat faci servir la marca BCN World, malgrat que ells ja no en siguin els grans impulsors.


Marc Sendra torna a la València del 1982 en la darrera novel·la de Ferran Torrent - Regió7 :: El Diari de la Catalunya Central\n«Poder contar-ho» (Columna) és la tercera entrega de la sèrie de l'escriptor valencià «El Segon Sistema»\nacn | barcelona 13.09.2019 | 19:58\nL'escriptor Ferran Torrent | ACN\nL'escriptor Ferran Torrent\nFerran Torrent acaba de publicar la novel·la 'Poder contar-ho' (Columna), el tercer títol de la sèrie de l'escriptor sobre les peripècies del periodista Marc Sendra. Després d''Un dinar un dia qualsevol' (2015) i 'Individus com nosaltres' (2017 ), Torrent fa un salt enrere en el temps i situa els personatges trenta-cinc anys enrere, a les acaballes de 1982, coincidint amb l'accés del PSOE de Felipe González al govern espanyol, i amb l'atracament a un banc de València en plena mascletà fallera com a nus de la trama. Inspirant-se en un fet real (l'atracament, que en realitat es va produir l'any 1993), Torrent posa Marc Sendra a treballar per esbrinar com s'ha organitzat tot plegat per, de passada, fer un nou retrat de la societat valenciana, en aquest cas d'uns anys de canvi i "d'innocència", admet l'escriptor.\nMarc Sendra, el Messié, el Llargo, Gordo García o el Pare Rafel tenien un passat, i Ferran Torrent el descobreix a 'Poder contar-ho', on retrocedeix 35 anys per situar el lector a l'Espanya de la post transició. Els personatges més habituals de l'escriptor a la sèrie batejada com 'El Segon Sistema'-tot just començaven a despuntar en els seus camps (ja fos en el de la investigació periodística o el del robatori i la falsificació).\nEn aquell temps (Felipe González acaba d'arribar al poder), Torrent situa un atracament insòlit (però basat en un fet real ocorregut el 1993) en un banc de valència en plena llum del dia i durant la primera mascletà fallera de l'any 1983. El Messié i el Llargo regenten diversos negocis irregulars (una casa de jocs i una de boxa), però insatisfets amb els guanys decideixen organitzar el cop. I és clar, el periodista d'investigació Marc Sendra serà l'encarregat d'esbrinar –per primera vegada- la jugada d'aquest dos personatges, que anirà retrobant al llarg del temps (a 'Un dinar un dia qualsevol' i 'Individus com nosaltres').\nEsquitxada amb subtrames amb què com sempre Torrent va perfilant la societat valenciana del moment, aquesta és una novel·la que segons l'autor està marcada pel "ritme", la generositat de diàlegs i la pràctica absència de descripcions. "Un dels objectius era fer una novel·la -no trepidant, com diu l'editorial-, sinó amb molt de ritme, i vaig agafar el model de la pel·lícula '1,2,3', de Billy Wilder, que no para des del primer minut".\nTorrent explica que és un autor "que no treballa amb arguments sinó amb idees", diu, per l'experiència de comprovar que les novel·les "van donant sorpreses" i girs que així li ho han aconsellat. També apunta que treballa perquè la gent "s'ho passi bé", sense grans ambicions literàries i vigilant de "no fer mai el ridícul" mirant d'abordar certs temes o registres amb què, diu, se li veuria el llautó.\nAixò sí, d'idees en té moltes, admet el valencià després d'una torrencial exposició d'anècdotes personals que donarien per noves aventures literàries. De fet, li ha quedat al tinter una ampliació de 'Poder contar-ho' que no es va atrevir a incloure al mateix llibre per por de fer enfadar l'editorial. "Serà la continuació d'aquesta història, i la quarta entrega de la sèrie", ha confirmat aquest divendres. La nova novel·la, que encara haurà d'esperar un temps, tornarà al present però rememorarà l'atracament del 1983, amb un Marc Sendra que tornarà sobre els passos d'una investigació que potser no va quedar tancada...


Puigdemont toca a somentent\nMas plega per no llastrar el nou projecte del PDeCat/JxCat\nL'expresident fa una crida des de Brussel·les a tirar endavant la seva investidura\nEl candidat de JxCat a presidir la Generalitat, Carles Puigdemont, ha fet una crida a tirar endavant la investidura per evitar que l'Estat protagonitzi un "frau democràtic", en intentar impedir-la.\nAl Consell Nacional del PDeCAT, en una connexió en directe des de Brussel·les, ha advertit aquest dissabte de "l'amenaça" que el govern espanyol dugui a terme una "confrontació" i una "fractura sistemàtica" per evitar la seva investidura.\nA més, Puigdemont ha asseverat que els debats sobre procediments i reglaments no poden subvertir l'encàrrec "democràtic" dels ciutadans a les urnes el 21-D.\nEl líder de JxCat també ha sentenciat que el ple de constitució del Parlament i la sessió d'investidura són un "paquet" i una "unitat".\nMas clama a "unitat"\nL'expresident de la Generalitat Artur Mas ha reclamat "unitat" perquè PDeCAT i Junts per Catalunya (JxCat) es fusionin en un únic espai que perduri en el temps i ha cridat a aparcar "controvèrsies i dinàmiques internes" en el seu discurs de comiat com a president dels demòcrates.\nL'expresident de la Generalitat i del PDeCat, també ha advertit que un "excés d'ideologia" no permet "llegir la realitat".


Santa Cristina vol mantenir el creixement urbanístic del POUM – Arxiu d'actualitat local\nSanta Cristina vol mantenir el creixement urbanístic del POUM\nSegons Informa Diari De Girona L’Ajuntament de Santa Cristina d’Aro està negociant amb l’empresa Suberolita la sentència del Tribunal Superior de Justícia de Catalunya que anul·la el POUM del municipi, aprovat l’any 2007. La sentència anul·la la delimitació i la regulació del pla de millora urbana Suberolita ja que “queda provada la inviabilitat econòmica del sector”, per la qual cosa dóna sis mesos a les administracions catalana i cristinenca per acreditar l’ordenació de l’àmbit que sigui procedent. Segons l’alcalde Josep Llensa, estan en negocacions amb l’empresa i, de fet, ja hi ha una proposta sobre la taula. La sentència també detecta un excés de creixement urbanístic d’acord amb el Pla director de l’Empordà, però que el consistori intentarà conservar.\nEl pronunciament judicial respon a un contenciós administratiu que va interposar l’empresa Suberolita contra l’aprovació del POUM. Aquest document configurava el sector PEMU 1 Suberolita en la finca que l’empresa utilitza per emmagatzematge i comercialització, passant-la d’ús industrial a residencial, una transformació que l’empresa considerava inviable econòmicament, entre altres paràmetres. Cosa que la sentència estima.\nEl veredicte també fa referència al creixement urbanístic del POUM. En aquest sentit, el dictamen judicial sentencia que la previsió supera el 30% que li permet el Pla director territorial de l’Empordà. Aquest excés, concreta la sentència en base a un dictamen forense, és de 132,91 hectàrees, motiu pel qual condemna la Generalitat i l’Ajuntament de Santa Cristina d’Aro a eliminar-lo en un termini de sis mesos.\nNo obstant això, i com ha manifestat l’alcalde, la voluntat del consistori cristinenc és mantenir aquest creixement urbanístic. Llensa, però, té clar que la darrera paraula la té el Tribunal Superior de Justícia.\nSanta Cristina vol mantenir el creixement urbanístic del POUM added by Redacció on 16/08/2013


Ermita de Sant Ramon d'Ermedàs a Palafrugell - Fires, festes, oci i llocs per visitar.\nErmita de Sant Ramon d'Ermedàs a Palafrugell\nAquesta petita esglesiola de Sant Ramon és una construcció senzilla, d’una única nau capçada a a llevant per un absis semicircular on hi ha una petita finestra central. La façana és molt sòbria, amb una porta d’accés rectangular rematada per un guardapols a la part superior que es recolza damunt dues mènsules amb decoració vegetal; està flanquejada per dues finestres quadrangulars a banda i banda. Al damunt hi ha un fornícula i un petit rosetó d'estil gòtic florit. Està culminada per un campanar d’espadanya amb una única obertura.\nCom arribar a Ermita de Sant Ramon d'Ermedàs a Palafrugell ?\nLes notícies provenen de les visites pastorals dels segles XVII-XIX. Segons un document inèdit del 1790 era dedicada a Sant Ramon de Penyafort, però ja des de molt temps enrere es celebra la festa del veïnat per la diada de Sant Ramon Nonat. El retaule i el mobiliari es cremà l’any 1936. El presbiteri era decorat amb plafons de rajoles decorades en blau gòtico-renaixentistes (mostres al Museu de Palafrugell).


L'Ajuntament de Manresa i l'empresa PYMSA consensuen el cessament definitiu de l'activitat de tractaments amb creosota - Canal Taronja Comarques Centrals\nIniciNotíciesGeneralL’Ajuntament de Manresa i l’empresa PYMSA consensuen el cessament definitiu de l’activitat de tractaments amb creosota\nL’Ajuntament de Manresa i l’empresa PYMSA, ubicada al barri de Valldaura de la capital del Bages, han consensuat la companyia cessarà definitivament l’activitat productiva de tractaments amb creosota. Es tracta d’una substància considerada per la UE com a possible agent cancerigen. Des del consistori manresà es fa una valoració molt positiva per aquest acord.\nL’empresa PYMSA ha presentat una instància davant del consistori manresà on manifesta la voluntat de cessar l’activitat de tractaments amb creosota de manera definitiva el pròxim 5 de desembre.\nDe fet, en aquest moment el tancament subsidiari ja es troba en suspens, arran de la interlocutòria dictada el 28 de setembre pel jutjat Contenciós Administratiu número 14, que ordena la suspensió de l’execució subsidiària de l’ordre de clausura parcial de l’activitat.\nUn cop sol·licitada i autoritzada la modificació de la llicència, PYMSA només podrà dur a terme a les instal·lacions manresanes l’activitat d’impregnació i tractament de fusta amb sals hidrosolubles, una activitat qualificada de baixa incidència ambiental.\nEs dóna el cas que fa poques setmanes l’Ajuntament de Manresa va interposar diverses multes per valor de 30.000 euros i va ordenar el tancament parcial de la seva activitat perquè l’empresa hauria comès infraccions de caràcter “molt greu” per sobrepassar els límits de soroll permesos. El consistori informa que l’empresa també haurà de garantir que no se sobrepassin els valors límit de soroll permesos per la llei.\nEspecial Fira Mediterrània Manresa – Llibre Vermell de Montserrat\nManresa, Capital de la Cultura Catalana 2018, presenta el seu projecte a la Llotja Professional de la Fira Mediterrània\nConnecti.cat – Fonollosa reparteix mascaretes porta a porta\nManresa viu un Sant Jori confinat, amb els carrers buits\nOcupació cases rurals


Igualtat paga tots els endarreriments als dependents – Coalició Compromís\nIgualtat paga tots els endarreriments als dependents\nPublicat el 2 d'Abril de 2016 en General Sanitat i Benestar\nLa Conselleria d’Igualtat i Polítiques Inclusives ha destinat 28 milions d’euros a abonar tots els endarreriments pendents de pagament en l’aplicació de la llei de Dependència heretats de l’antic govern del PP que afectaven a 5.914 persones.\nLa vicepresidenta i consellera d’Igualtat i Polítiques Inclusives, Mónica Oltra, ha destacat que el fet de “pagar tota la retroactivitat que l’antic govern devia a aquestes persones i que en molts casos no anaven a acabar de cobrar fins a 2019” és un clar exemple del que significa “rescatar persones”, que no ha de ser una altra cosa que “complir amb els seus drets”. “Són drets que havien d’haver cobrat fa molt temps i no podem esperar més per pagar-los alguna cosa al que tenen dret”, ha incidit la vicepresidenta\nA més dels pagaments per retroactivitat, la Conselleria ha abonat també aquest mes més de 660.000 euros a 100 hereus de persones que van morir abans de poder percebre una ajuda que per dret els corresponia. Finalment, la nòmina ordinària de març ascendeix a 12’7 milions d’euros destinats a les 24.922 persones en situació de dependència que actualment cobren tots els mesos una prestació.\nOltra ha ressaltat que aquest és “el tercer mes consecutiu que les famílies que tenen a alguna persona depenent cobren les ajudes abans que acabe el mes, quan amb el PP es cobraven fins a 3 mesos de retard” i ha incidit que no és de rebut que l’antic govern fes a les persones “esperar per al cobrament d’alguna cosa al que tenien dret”.\nAixí mateix, ha assenyalat que en l’últims 3 mesos de 2015 el Consell del Botànic va resoldre “més expedients de dependència que el PP en tot 2014” i ha informat que en l’actualitat s’estan tramitant una mitjana d’1.800 expedients al mes, amb l’objectiu de “finalitzar amb el tap de 45.000 persones que l’antic govern” va deixar pendent.\n“Això és rescatar persones i complir amb els drets de les persones, que és pel que ha de servir la política”, ha conclòs la consellera.


L'Athletic Club, rival del FC Barcelona als vuitens de la Copa del Rei\nDesprés de superar el Linares, els de Xavi Hernández visitaran San Mamés en la ronda de vuitens, reeditant la darrera final de Copa\n07 de gen. 22\nL'Athletic Club serà el rival del Barça als vuitens de final de la Copa del Rei. D'aquesta manera, el conjunt de Xavi Hernàndez visitarà San Mamés, en el que suposa la reedició de la darrera final de Copa. L'eliminatòria suposa també el duel entre els dos Reis de Copa de la competició, ja que el Barça s'ha alçat amb el títol en 31 ocasions i els bascos en 23.\nDesprés de superar el Linares a la ronda dels setzens (1-2), els de Xavi Hernández segueixen el seu camí en aquesta competició de la qual són els vigents campions. El duel a San Mamés serà a partit únic el 18, 19 o 20 de gener, amb data i hora encara per confirmar.\nLa resta d'equips no participants a la Supercopa d'Espanya disputaran les seves eliminatòries el cap de setmana del 15 i 16 de gener.\nLa final del 2021, molt present\nL'eliminatòria entre bascos i catalans ja és un Clàssic de la competició. Ara fa nou mesos, tots dos equips s'enfrontaven a Sevilla en la darrera final, que el Barça va guanyar per 0-4, en el que de moment és el darrer títol guanyat pels culers.\nPerò és que fa dos anys, Athletic Club i Barça també van veure's les cares, aquest cop als quarts de final, en una eliminatòria a partit únic. Com enguany, el duel es va celebrar a San Mamés i va acabar amb victòria local per 1-0, amb un gol al temps de descompte que deixava fora el FC Barcelona.\nA banda, són també força recents les finals del 2009, 2012 i 2015, en què el FC Barcelona sempre va sortir com l'equip campió.


València posa en marxa la campanya 'De la cistella a casa'\nEls veïns i veïnes de Poblats Marítims comptaran amb una iniciativa gratuïta per portar-los la compra que realitzin en els comerços de barri a casa en bicicletes elèctriques.\nL'Ajuntament de València, a través del centre d'innovació Les Naus, ha posat en marxa la iniciativa "De la cistella a casa", amb la finalitat de fomentar la mobilitat sostenible durant les compres diàries en els comerços de barri.\nEsta acció està dirigida a totes les persones que viuen a Poblats Marítims i que un cop hajan fet la seua compra en algun dels establiments col·laboradors de la iniciativa "De la cistella a casa", vulguin que la seua compra es la portin a casa de manera gratuïta i sostenible.\nEl regidor d'innovació de l'Ajuntament de València, Carlos Galiana, ha explicat que "de la cistella a casa és una manera innovadora d'unir la mobilitat sostenible amb el foment de les compres en els comerços locals. Amb esta experiència pilot volem posar en valor les bicicletes elèctriques de repartiment com un mitjà de transport net, econòmic i sostenible que ens ajuda a reduir a València la congestió de trànsit i la contaminació, entre molts altres factors ".\nEn concret, la iniciativa utilitzarà bicicletes elèctriques de repartiment que poden arribar de mitjana 25km / h, amb una autonomia de 45 km. i que poden portar davant fins a una càrrega de 70 kg.\nTotes les persones que vulguin participar, tant veïns que hajan realitzat una compra com els propis comerciants, només han d'escriure un correu electrònic a [protegit per correu electrònic] per poder concretar lloc i data de recollida i lliurament de la mercaderia.